বিশ্বনাথৰ প্ৰাক্তন বিধায়ক তথা অসমীয়া চলচিত্ৰ জগতৰ অভিনেতা পদ্ম কৈৰীৰ মৃত্যু । দীৰ্ঘদিন ধৰি অসুষ্ট হৈ থকা কৈৰীয়ে গুৱাহাটীৰ ডাউন টাউন হস্পিটালত শেষ নিশ্বাস ত্যাগ কৰে । ১৯৮৫ চনত বিশ্বনাথ বিধানসভা সমষ্টিৰ পৰা নিৰ্দলীয় বিধায়ক হিচাবে নিৰ্বাচিত হৈছিল কৈৰী । ৰঙানদী, বুধু অৰ্জুন, ৰতন লাল, মায়া, মা আদি বহুকেইখন অসমীয়া ছবিত অভিনয় কৰিছিল তেওঁ। গুৱাহাটী দূৰদৰ্শন যোগে সম্প্ৰচাৰিত জনপ্ৰিয় ধাৰাবাহিক 'চিৰিচ'তো অভিনয় কৰিছিল কৈৰীয়ে। অভিনয়ৰ লগতে কেইবাখনো ছবি আৰু ধাৰাবাহিক পৰিচালনাও কৰিছিল তেওঁ। ১৯৫২ চনত জন্ম লাভ কৰা কৈৰীয়ে ৬৮ বছৰ বয়সত শেষ নিশ্বাস ত্যাগ কৰে । তেখেতৰ মৃত্যুত বিশ্বনাথত পৰিছে শোকৰ ছা । ৰাজ্যৰ ৰাজনীতি আৰু সাংস্কৃতিক ক্ষেত্ৰ খনতো পৰিছে গভীৰ শোকৰ ছাঁ। মুখ্যমন্ত্ৰী সৰ্বানন্দ সোনোৱালে পদ্ম কৈৰীৰ মৃত্যুত গভীৰ শোক প্ৰকাশ কৰিছে।
MyNewsNE is a bi-lingual digital news platform based in Guwahati, Assam. It brings you latest and updated news stories from the entire Assam, North East, India and World as a whole. Stay with us and keep yourself updated.
